b'\n_START_ARTICLE_\nHoll\xc3\xb3k\xc5\x91\n_START_SECTION_\nZgodovina\n_START_PARAGRAPH_\nPo mongolskih osvajalskih pohodih sredi 13. stoletja se je v Holl\xc3\xb3ku najprej za\xc4\x8del graditi grad, ki bi \xc5\xa1\xc4\x8ditil okolico pred naslednjimi napadi. V regiji  je takrat vladala plemi\xc5\xa1ka dru\xc5\xbeina Kacsics. Grad je v pisnih dokumentih prvi\xc4\x8d omenjen leta 1310. Prva vas je bila zgrajena tik pod grajskim obzidjem. _NEWLINE_Grad so leta 1552 zasedli Turki. Naslednjih 150 let ja bil izmenoma v tur\xc5\xa1ki in ogrski posesti.  Po koncu tur\xc5\xa1ke zasedbe Ogrske leta 1683 so grad in vas opustili in pod njo  zgradili sedanjo vas. Pribli\xc5\xbeno v tem \xc4\x8dasu je bio zgrajenih ve\xc4\x8d obstoje\xc4\x8dih va\xc5\xa1kih hi\xc5\xa1. Hi\xc5\xa1e so delno lesene, zato so bile zaradi dotrajanosti in ob\xc4\x8dasnih po\xc5\xbearov ve\xc4\x8dkrat obnovljene, zadnji\xc4\x8d leta 1909.  _NEWLINE_Leta 1987 so bili naselje, razvaline gradu in naravna okolica vpisani na Unescov seznam svetovne kulturne dedi\xc5\xa1\xc4\x8dine.'